Up-384/04
Natisni
Opravilna št.:
Up-384/04
Datum odločitve:
4. 1. 2005
ECLI:
ECLI:SI:USRS:2005:Up.384.04
Akt:
Ustavna pritožba A. A. zoper sodbo Okrajnega sodišča v Trbovljah št. K 220/03 z dne 28. 1. 2004
Izrek:
Ustavna pritožba A. A. zoper sodbo Okrajnega sodišča v Trbovljah št. K 220/03 z dne 28. 1. 2004 se zavrže.
Evidenčni stavek:
Ker v obravnavani zadevi po navedbah pritožnika niso bila izčrpana redna pravna sredstva, izčrpanosti izrednega pravnega sredstva pa pritožnik ni izkazal, za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
31. 5. 2004
Vrsta odločitve:
sklep
Vrsta rešitve:
zavrženje
Dokument:
US24256
Up-384/04 - 6
4. 1. 2005
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 22. decembra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Okrajnega sodišča v Trbovljah št. K 220/03 z dne 28. 1. 2004 se zavrže.
Obrazložitev
1. Pritožnik vlaga ustavno pritožbo zoper sodbo Okrajnega sodišča, s katero je bil spoznan za krivega storitve nadaljevanega kaznivega dejanja nasilništva po drugem odstavku v zvezi s prvim odstavkom 299. člena Kazenskega zakonika (Uradni list RS, št. 63/94 in nasl. - v nadaljevanju KZ) in kaznivega dejanja ogrožanja varnosti po prvem odstavku 145. člena KZ. Izrečena mu je bila pogojna obsodba, v njej pa določena kazen 10 mesecev zapora in preizkusna doba treh let.
Ker pritožnik zoper sodbo ni napovedal pritožbe, pisno izdelana sodba ni vsebovala obrazložitve. Pritožnik navaja, da se ni bil sposoben v roku pritožiti zoper izpodbijano sodbo zaradi slabega zdravstvenega stanja, ki naj bi ga povzročilo nezakonito vodenje kazenskega postopka. Pritožnik v ustavni pritožbi smiselno zatrjuje kršitev pravnih jamstev v kazenskem postopku po prvi, drugi in tretji alineji 29. člena Ustave.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Ker v obravnavani zadevi po navedbah pritožnika niso bila izčrpana redna pravna sredstva, izčrpanosti izrednega pravnega sredstva pa pritožnik ni izkazal, za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo.
3. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer